מר רוזנברג מעיד
הרי הגעש מתפרצים,; קוברים שדות, קוברים עצים.; ורעידות האדמה,; יוצרות אגם בלב שממה.; הטבע מספר הכול,; אינך צריך כמעט לשאול.; ורק מר רוזנברג תמיד,; צריך לקום ולהעיד.; אולי הכל בדימיונך,; מר רוזנברג, תן הוכחה -; איפה יש סדק בקליפה,; איפה יש כתם חריכה.; איפה נוצר מדבר חדש,; איפה יש נחל שיבש.; גם באסון יש היגיון,; מר רוזנברג - הייה נבון.; כשהר נופל ומתפורר,; קוראים לזה אסון נורא,; אך כשאדם הורג אחר,; זה לא אסון - זאת מלחמה.; ומלחמה היא תופעה,; שכיחה כמו חורף או אביב.; מחזור קבוע בעולם,; לכן הטבע לא מגיב.; מר רוזנברג, עכשיו תורך,; תוכיח שדבר מה קרה.; הצלקות בנשמתך,; הן בעיה פרטית שלך.; כי כאן על פני האדמה,; אין זכר, כלום לא השתנה.; ורק מר רוזנברג תמיד,; צריך לקום ולהעיד.; קראתי בעיתון אתמול,; יגנו על עוף הקונדור.; נותרה ציפור אחת בלבד,; המין כולו מזמן נכחד.; אוי, אילו היית, רוזנברג,; מין עוף קונדור נדיר כזה,; היו שומרים עליך גם,; שתישאר פה עד עולם.; אומרים, הטבע מסודר,; דבר מה נחרב, דבר מה נוצר.; תמיד אחרי האסונות,; יש שינויים על המפות.; הטבע מספר הכל,; אינך צריך בכלל לשאול.; ורק מר רוזנברג תמיד,; צריך לקום ולהעיד.; 